SET พลิกปิดลบ 9 จุด เซ่นปัจจัยลบตปท. ฟากโบรกฯคาดพรุ่งร่วงต่อ จับตาแนวรับถัดไป 1,530 จุด
SET พลิกปิดลบ 9 จุด เซ่นปัจจัยลบตปท. ฟากโบรกฯคาดพรุ่งร่วงต่อ จับตาแนวรับถัดไป 1,530 จุด โดยดัชนีปิดตลาดวันนี้ ที่ระดับ 1,548.37 จุด ลบ 8.56 จุด หรือ 0.55% มูลค่าการซื้อขาย 4.95 หมื่นล้านบาท 
27 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,548.37 จุด ลบ 8.56 จุด หรือ 0.55% มูลค่าการซื้อขาย 4.95 หมื่นล้านบาท 
10 หุ้นกดดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้ปรับตัวขึ้นมากในการเทรดภาคเช้า และยังคงเคลื่อนไหวในแดนบวกในการเทรดภาคบ่าย ก่อนที่จะปรับตัวลงค่อนข้างมากในช่วงท้ายตลาดภาคบ่าย มองว่าภาพตลาดวันนี้ที่มีความผันผวนมาก มาจากตลาดในยุโรปที่เทรดบ่ายนี้ติดลบ และดาวโจนส์ฟิวเจอร์สก็ได้ติดลบกว่า 400 จุด รวมถึงมีการปิด Position ในตลาดฟิวเจอร์สวันนี้อีกด้วย
นอกจากนี้ ยังได้รับปัจจัยกดดันจากภายนอก เช่น การดำเนินนโยบายของสหรัฐฯ ภาวะเศรษฐกิจ และสงครามการค้า ที่สร้างกังวลและส่งผลต่อความไม่มั่นใจในการลงทุน ทำให้ยังมีแรงขายออกมาเมื่อดัชนีปรับตัวเพิ่มขึ้น ด้านตลาดหุ้นในภูมิภาควันนี้ส่วนใหญ่ปิดในแดนบวก
สำหรับแนวโน้มการลงทุนในวันพรุ่งนี้ (28 ธ.ค.) น.ส.ธีรดา กล่าวว่า ตลาดหุ้นไทยในวันพรุ่งนี้ซึ่งเป็นวันทำการสุดท้ายของปี คาดว่ายังคงเผชิญกับความผันผวนค่อนข้างมาก โดยคาดว่าจะเป็นการผันผวนในทิศทางขาลง จากความกังวลปัจจัยภายนอกเดิม ทั้งภาวะเศรษฐกิจที่ชะลอตัว และสงครามการค้า ซึ่งเป็นปัจจัยกดดันที่มีผลอย่างมีนัยสำคัญต่อการลงทุน
พร้อมให้แนวต้าน 1,570 จุด แนวรับ 1,530 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,304,459.98 จุด ปิดที่ 45.50 บาท ราคาไม่เปลี่ยนแปลง
PTTEP มูลค่าการซื้อขาย 2,864,991.55 จุด ปิดที่ 113.00 บาท ราคาไม่เปลี่ยนแปลง
BDMS มูลค่าการซื้อขาย 1,945,944.18 จุด ปิดที่ 24.50 บาท ลดลง 1.75 บาท
CPALL มูลค่าการซื้อขาย 1,917,693.65 จุด ปิดที่ 68.75 บาท ลดลง 0.25 บาท
SCC มูลค่าการซื้อขาย 1,532,782.00 จุด ปิดที่ 432.00 บาท เพิ่มขึ้น 2 บาท
ตลาดหุ้นเอเชีย
